|  |  |
| --- | --- |
|  **F:\LOGO กสทช. NBTC\PNG_ครุฑใหม่_กสทช_THA.png** | **แบบแสดงความคิดเห็น****ต่อ (ร่าง) ประกาศ กสทช. เรื่อง หลักเกณฑ์และวิธีการนำค่าใช้จ่ายที่เกิดขึ้นจากภารกิจด้านโทรคมนาคมเพื่อประโยชน์สาธารณะ มาหักลดหย่อนจากรายได้ที่ต้องจัดสรรเพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม****(ฉบับที่ 2)** |

วันที่แสดงความคิดเห็น (วัน/เดือน/ปี)

**รายละเอียดของผู้แสดงความคิดเห็น**

**1**. 🞏 **บุคคลธรรมดา** ชื่อ-นามสกุล (นาย/นาง/นางสาว)

 🞏 **หน่วยงาน** ชื่อหน่วยงาน

 ชื่อ-นามสกุล ผู้แสดงความคิดเห็น

 ตำแหน่ง

**2.** **ที่อยู่** เลขที่ ตรอก/ซอย ถนน

หมู่ที่ ตำบล/แขวง อำเภอ/เขต

จังหวัด รหัสไปรษณีย์

**3. โทรศัพท์**

**4. E-mail**

ขอแสดงความคิดเห็นต่อ (ร่าง) ประกาศ กสทช. เรื่อง หลักเกณฑ์และวิธีการนำค่าใช้จ่ายที่เกิดขึ้นจากภารกิจด้านโทรคมนาคมเพื่อประโยชน์สาธารณะ มาหักลดหย่อนจากรายได้ที่ต้องจัดสรรเพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม (ฉบับที่ 2) ในประเด็นดังต่อไปนี้

|  |
| --- |
| **คำชี้แจง** 1. แบบแสดงความคิดเห็นนี้มีวัตถุประสงค์เพื่อให้ผู้มีส่วนได้เสียและประชาชนทั่วไปได้แสดงความคิดเห็น ต่อประเด็นที่เป็นสาระสำคัญในการรับฟังความคิดเห็นสาธารณะ2. ขอให้ดำเนินการนำส่งแบบแสดงความคิดเห็นนี้มายังสำนักงาน กสทช. ภายในวันที่ 31 ธันวาคม 2567เวลา 16.30 น.***ผ่านช่องทางใดช่องทางหนึ่ง*** ดังต่อไปนี้ 2.1 **นำส่งด้วยตนเองหรือทางไปรษณีย์ลงทะเบียน** ตามที่อยู่ ดังนี้ สำนักงาน กสทช. (สำนักบริการโทรคมนาคมโดยทั่วถึงและเพื่อสังคม) 87 พหลโยธินซอย 8 (สายลม) แขวงสามเสนใน เขตพญาไท กรุงเทพฯ 10400**โดยวงเล็บมุมซองว่า “แสดงความคิดเห็นต่อร่างประกาศหักลดหย่อนค่า USO (ฉบับที่ 2)”**2.2 **ไปรษณีย์อิเล็กทรอนิกส์ (E-mail)** : saraban\_2412@nbtc.go.thตั้งชื่อเรื่องว่า **“แสดงความคิดเห็นต่อร่างประกาศหักลดหย่อนค่า USO (ฉบับที่ 2)”****\*\*\* ระยะเวลาการรับฟังความคิดเห็น ถึงวันที่ 31 ธันวาคม 2567 \*\*\*****สอบถามข้อมูลเพิ่มเติมได้ที่** สำนักบริการโทรคมนาคมโดยทั่วถึงและเพื่อสังคม สำนักงาน กสทช.  โทรศัพท์ 02 670 8888 ต่อ 8159, ๘๑18, 8160 E-mail: saraban\_2412@nbtc.go.th |
| **ประเด็นแสดงความคิดเห็นต่อ (ร่าง) ประกาศ กสทช.** **เรื่อง หลักเกณฑ์และวิธีการนำค่าใช้จ่ายที่เกิดขึ้นจากภารกิจด้านโทรคมนาคมเพื่อประโยชน์สาธารณะ****มาหักลดหย่อนจากรายได้ที่ต้องจัดสรรเพื่อนำไปใช้ในการจัดให้มีบริการโทรคมนาคมพื้นฐานโดยทั่วถึง****และบริการเพื่อสังคม (ฉบับที่ 2)** |

**1. การแก้ไขนิยาม “ภารกิจด้านโทรคมนาคมเพื่อประโยชน์สาธารณะ”**

 เพื่อให้มีความหมายครอบคลุมตามมาตรา 17 (1) – (4) แห่ง พ.ร.บ.การประกอบกิจการโทรคมนาคม พ.ศ. 2544 ในเรื่องจัดให้มีบริการโทรคมนาคมพื้นฐานโดยทั่วถึงและบริการเพื่อสังคม และให้มีความหมายครอบคลุมไปถึงมาตรา 17 (5) ที่เพิ่มโดยคำสั่งหัวหน้า คสช. ที่ 8/2562 ลงวันที่ ๘ กรกฎาคม ๒๕๖2 ในเรื่องจัดให้มีการดำเนินการที่เกี่ยวข้องกับกิจการโทรคมนาคมเพื่อประโยชน์ด้านความมั่นคงหรือประโยชน์สาธารณะ

|  |  |
| --- | --- |
|  ประกาศหักลดหย่อนค่า USO | ร่างประกาศหักลดหย่อนค่า USO (ฉบับที่ 2) |
| “ภารกิจด้านโทรคมนาคมเพื่อประโยชน์สาธารณะ”หมายความว่า การดำเนินการเพื่อจัดให้มีบริการโทรคมนาคมพื้นฐานโดยทั่วถึงและบริการเพื่อสังคม ตามกฎหมายว่าด้วยการประกอบกิจการโทรคมนาคม | **“ภารกิจด้านโทรคมนาคมเพื่อประโยชน์สาธารณะ”**หมายความว่า การจัดให้มีบริการโทรคมนาคมพื้นฐาน โดยทั่วถึงและบริการเพื่อสังคม ซึ่งรวมถึงการดำเนินการที่เกี่ยวข้องกับกิจการโทรคมนาคมเพื่อประโยชน์ด้านความมั่นคงหรือประโยชน์สาธารณะ ตามกฎหมายว่าด้วยการประกอบกิจการโทรคมนาคม |

🞏 เห็นด้วย

🞏 ไม่เห็นด้วย

ความคิดเห็น/ข้อเสนอแนะ

 **2. การกำหนดหลักเกณฑ์ในการพิจารณาภารกิจด้านโทรคมนาคมเพื่อประโยชน์สาธารณะที่จำเป็นเร่งด่วน**

 เพื่อกำหนดกรณีของภารกิจด้านโทรคมนาคมเพื่อประโยชน์สาธารณะที่มีความจำเป็นเร่งด่วนไว้ในภาคผนวกแนบท้ายประกาศ ซึ่งเป็นภารกิจที่ กสทช. อาจพิจารณาให้ความเห็นชอบในการเพิ่มกรอบอัตราร้อยละและจำนวนเงินหักลดหย่อนสูงสุดที่ผู้รับใบอนุญาตสามารถนำมาหักลดหย่อนค่า USO ได้

|  |  |
| --- | --- |
| ประกาศหักลดหย่อนค่า USO | ร่างประกาศหักลดหย่อนค่า USO (ฉบับที่ 2) |
| ค่าใช้จ่ายในแต่ละรอบปีบัญชีเมื่อรวมกันทั้งหมดแล้ว ให้ผู้รับใบอนุญาตสามารถนำมาหักลดหย่อนจากรายได้ที่ต้องจัดสรร ไม่เกินร้อยละสิบห้าของจำนวนเงินรายได้ที่ต้องจัดสรรและเป็นเงินจำนวนทั้งสิ้นไม่เกินสองร้อยล้านบาท ต่อปี | ค่าใช้จ่ายในแต่ละรอบปีบัญชีเมื่อรวมกันทั้งหมดแล้ว ให้ผู้รับใบอนุญาตสามารถนำมาหักลดหย่อนจากรายได้ที่ต้องจัดสรร ไม่เกินร้อยละสิบห้าของจำนวนเงินรายได้ที่ต้องจัดสรรและเป็นเงินจำนวนทั้งสิ้นไม่เกินสองร้อยล้านบาทต่อปี ทั้งนี้ กสทช. อาจพิจารณาเห็นชอบให้ผู้รับใบอนุญาตที่ได้รับมอบหมายหรือได้รับความเห็นชอบจาก กสทช. ให้ดำเนินการภารกิจด้านโทรคมนาคมเพื่อประโยชน์สาธารณะที่มีความจำเป็นเร่งด่วน สามารถนำค่าใช้จ่ายมาหักลดหย่อนเพิ่มได้ไม่เกินร้อยละห้าของจำนวนเงินรายได้ที่ต้องจัดสรร และเป็นเงินจำนวนไม่เกินหนึ่งร้อยล้านบาทต่อปี โดยมีหลักเกณฑ์ การพิจารณาภารกิจด้านโทรคมนาคมเพื่อประโยชน์สาธารณะที่มีความจำเป็นเร่งด่วนตามภาคผนวกแนบท้ายประกาศนี้ |
|  | **ภาคผนวก****หลักเกณฑ์การพิจารณาภารกิจด้านโทรคมนาคมเพื่อประโยชน์สาธารณะ**(1) เป็นภารกิจเพื่อการป้องกันหรือแก้ไขสถานการณ์อันมีผลกระทบต่อความสงบเรียบร้อยของประชาชนหรือความมั่นคงของรัฐ (2) เป็นภารกิจเพื่อการเยียวยาหรือบรรเทาความเสียหายจากภัยพิบัติหรือโรคระบาดที่มีความร้ายแรง (3) เป็นภารกิจที่ได้รับการจัดสรรจำนวนเงินค่าใช้จ่ายในการดำเนินการตามแผนการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมไว้แล้ว แต่จำนวนเงินที่ได้รับการจัดสรรไม่เพียงพอต่อการดำเนินการ โดยที่ต้องดำเนินการให้แล้วเสร็จโดยเร็ว(4) เป็นภารกิจที่ไม่ได้รับการจัดสรรจำนวนเงินค่าใช้จ่ายในการดำเนินการตามแผนการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม แต่ต้องดำเนินการให้แล้วเสร็จโดยเร็ว |

🞏 เห็นด้วย

🞏 ไม่เห็นด้วย

ความคิดเห็น/ข้อเสนอแนะ

**3. การเพิ่มกรอบอัตราร้อยละและจำนวนเงินหักลดหย่อนค่า USO สูงสุด**

 เพื่อรองรับกรณีมีภารกิจด้านโทรคมนาคมเพื่อประโยชน์สาธารณะที่จำเป็นเร่งด่วนต้องดำเนินการ ซึ่ง กสทช. อาจพิจารณาให้ความเห็นชอบในการเพิ่มกรอบอัตราร้อยละและจำนวนเงินหักลดหย่อนค่า USO สูงสุดในกรณีที่มีภารกิจด้านโทรคมนาคมเพื่อประโยชน์สาธารณะที่มีความจำเป็นเร่งด่วนดังกล่าวได้ โดยให้ผู้รับใบอนุญาตสามารถนำมาหักลดหย่อนเพิ่มได้ไม่เกินร้อยละ 5 ของค่า USO และเป็นเงินจำนวนไม่เกิน 100 ล้านบาทต่อปี

|  |  |
| --- | --- |
|  ประกาศหักลดหย่อนค่า USO | ร่างประกาศหักลดหย่อนค่า USO (ฉบับที่ 2) |
| ค่าใช้จ่ายในแต่ละรอบปีบัญชีเมื่อรวมกันทั้งหมดแล้ว ให้ผู้รับใบอนุญาตสามารถนำมาหักลดหย่อนจากรายได้ที่ต้องจัดสรร ไม่เกินร้อยละสิบห้าของจำนวนเงินรายได้ที่ต้องจัดสรรและเป็นเงินจำนวนทั้งสิ้นไม่เกินสองร้อยล้านบาทต่อปี | ค่าใช้จ่ายในแต่ละรอบปีบัญชีเมื่อรวมกันทั้งหมดแล้ว ให้ผู้รับใบอนุญาตสามารถนำมาหักลดหย่อนจากรายได้ที่ต้องจัดสรร ไม่เกินร้อยละสิบห้าของจำนวนเงินรายได้ที่ต้องจัดสรรและเป็นเงินจำนวนทั้งสิ้นไม่เกินสองร้อยล้านบาทต่อปี ทั้งนี้ กสทช. อาจพิจารณาเห็นชอบให้ผู้รับใบ อนุญาตที่ได้รับมอบหมายหรือได้รับความเห็นชอบจาก กสทช. ให้ดำเนินการภารกิจด้านโทรคมนาคมเพื่อประโยชน์สาธารณะที่มีความจำเป็นเร่งด่วน สามารถนำค่าใช้จ่ายมาหักลดหย่อนเพิ่มได้ไม่เกินร้อยละห้าของจำนวนเงินรายได้ที่ต้องจัดสรร และเป็นเงินจำนวนไม่เกินหนึ่งร้อยล้านบาทต่อปี โดยมีหลักเกณฑ์การพิจารณาภารกิจด้านโทรคมนาคมเพื่อประโยชน์สาธารณะที่มี ความจำเป็นเร่งด่วนตามภาคผนวกแนบท้ายประกาศนี้ |

🞏 เห็นด้วย

 🞏 ไม่เห็นด้วย

ความคิดเห็น/ข้อเสนอแนะ

**4. วันที่มีผลใช้บังคับ**

ประกาศ กสทช. เรื่อง หลักเกณฑ์และวิธีการนำค่าใช้จ่ายที่เกิดขึ้นจากภารกิจด้านโทรคมนาคม เพื่อประโยชน์สาธารณะ มาหักลดหย่อนจากรายได้ที่ต้องจัดสรรเพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม (ฉบับที่ 2) จะกำหนดให้มีผลใช้บังคับตั้งแต่วันถัดจากวันที่ประกาศใน ราชกิจจานุเบกษาเป็นต้นไป ซึ่งส่งผลให้ในส่วนของการแก้ไขนิยาม “ภารกิจด้านโทรคมนาคมเพื่อประโยชน์สาธารณะ” จะไม่มีผลย้อนหลังไปถึงวันที่คำสั่งหัวหน้า คสช. ที่ 8/2562 มีผลใช้บังคับ (วันที่ 8 กรกฎาคม 2562)

🞏 เห็นด้วย

 🞏 ไม่เห็นด้วย

ความคิดเห็น/ข้อเสนอแนะ

**5. ประเด็นเพิ่มเติมอื่นๆ หรือข้อเสนอแนะ**

**“ขอขอบคุณทุกความคิดเห็น/ข้อเสนอแนะ”**